Държавен вестник, бр. 18, 2026 г., стр. 31

БРОЙ  18	
Д Ъ Р Ж А В Е Н  В Е С Т Н И К 	
СТР.  31   
Контраиндикации:
· Свръхчувствителност към активното вещество или към някое от по­
мощните вещества. 
· Няма абсолютни контраиндикации за терапията, тъй като тя е насо­
чена към авансирал простатен карцином, като се очаква ползите за 
пациента да надвишават евентуалните странични ефекти.
Странични ефекти:
хематологични, гастроинтестинални, бъбречни и общи
Подготовка на пациента:
· ПКК (пълна кръвна картина), биохимични и други лабораторни пока­
затели преди започване на лечението.
· Предтерапевтична оценка с ПЕТ/КТ с маркиран простат-специфичен 
мембранен антиген (PSMA) в рамките на един месец преди началото 
на терапевтичния курс. 
· Препоръчително е допълнително провеждане на контраст-усилена 
диагностична КТ и/или 18F-FDG ПЕТ/КТ с оглед изключване на 
PSMA-негативни лезии.
Усложнения:
· При възникване на усложнения след приключване на амбулаторната 
процедура, вкл. хематологична, бъбречна и друга токсичност ,,Степен 
≥ 2“, пациентът се третира и насочва според вида на усложнението 
по препоръка на ОПЛ или лекуващия онколог. При възникване на 
усложнения по време на престоя се провеждат необходимите вътреш­
ни консултации според профила на усложнението и поведението се 
модифицира спрямо препоръките.
Радиофармацевтик:
· 177-лутеций в готова лекарствена форма
· 177-лутециев хлорид с прекурсори за синтез
Активност:
· Използва се фиксирана доза от 7,4 GBq на апликация. Решението за 
прекъсване или модифициране на дозата се взема от лекуващия спе­
циалист по нуклеарна медицина, като може да бъде координирано 
със специалист по медицинска онкология, който е насочил пациента 
към звеното. Обстоятелствата и прекъсването или модифицирането на 
терапевтичната доза се извършва по схема, описана в КХП на готовия 
лекарствения продукт, вкл. в случаите на вътреболнично производство. 
Апаратура и контрол на 
лечението:
· Гама камера за провеждане на целотелесна сцинтиграфия, отразяваща 
включването и разпределeнието на 177Lu-PSMA до 2 дни след инжек­
тирането на терапевтичната доза.
· Проследяването се извършва след приключването на амбулаторната 
процедура и апликацията на всяка терапевтична доза по алгоритъм, 
определен от лекуващия специалист по нуклеарна медицина.
· Проследяващите лабораторни и образнодиагностични изследвания се 
извършват в амбулаторни условия.
· Провеждане на ПЕТ/КТ с маркиран простат-специфичен мембранен 
антигeн (PSMA) за оценка на междинен ефект от терапията след втори 
терапевтичен курс (в случай че е достигнат).
· Провеждане на ПЕТ/КТ с маркиран простат-специфичен мембранен 
антигeн (PSMA) за оценка на краен ефект от терапията, четвърти или 
шести терапевтичен курс (в случай че са достигнати).
Процедура (начин на про­
веждане):
· Пациентът се приема в специализирано звено по нуклеарна медицина 
(стационар) с престой до 12 часа. 
· Радиофармацевтикът се инжектира с помощта на автоматичен инжектор/
инфузор или бавно ръчно, разреден с физиологичен разтвор до 10 мл. 
· Могат да се добавят диуретици и умерени лаксативи за поддържане 
на клирънса на несвързания 177Lu-PSMA. 
· Върху слюнчените жлези могат се прилагат студени опаковки, за да 
намалят поемането на 177Lu-PSMA по време на фазата на кръвния пул. 
Пациентът се изписва до 12-ия час от началото на приемането му след 
контролно измерване на мощността на дозата.
“;